钦定古今图书集成/明伦汇编/氏族典/第196卷 > 《廖用贤尚友录》 > 苗浡然
## 钦定古今图书集成/明伦汇编/氏族典/第196卷 > 《廖用贤尚友录》 > 苗浡然

按《畿辅通志》：“浡然，字实斋，曲周人。隆庆辛未进士。初
为礼部主事，值神宗建储未定，举朝争之，而朝鲜适
有废长立次之请，浡然虑惑朝听，焚其表不以闻。宗
伯惶惧，及上问，具以实对，上颔之。迁陕西参政。劾贪
墨吏，并及吏部巡抚，声震一时。终行太仆寺少卿。”